Georges Monca, naixiu de Sèvres (Altos d'o Sena, Francia) o 23 d'octubre de 1867 y muerto en París (Isla de Francia, Francia) o 23 d'aviento de 1939, estió un actor, director y guionista francés, activo en o cine francés dende primerías d'os anyos 1900 en os comienzos d'o cine francés dica zaguerías d'os anyos 1930, treballando más que más en o cine mudo.

Director de más de 300 cintas, baixo la suya dirección debutoron bellas feguras d'o cine francés, como Max Linder, Maurice Chevalier u Mistinguett. D'entre a suya filmografía como director, se puet destacar a suya dirección en cintas como La Maison sans enfant (1909, con Pierre Magnier, Marguerite Ninove y Georges Flateau), Le Meilleur Ami de Rigadin (1911, con Charles Prince, Paul Capellani, André Simon y Gaston Prika), Les Surprises du divorce (1912, con Charles Prince, Léon Bernard, Charles Lorrain, Juliette Clarens y Suzanne Demay), Le Serment d'Anatole (1917, con Gaby Morlay y Jacques Louvigny) u Romain Kalbris (1923, con Fabien Haziza, Catherine Fonteney, Jacqueline Passo, Charlotte Barbier-Krauss, Armand Numès, Fernand Godeau y Georges Gorby).
Georges Monca